
1.ชื่อกิจกรรมและผู้รับผิดชอบกิจกรรม
[bookmark: _GoBack]ชื่อโครงการ: การอบรมออนไลน์ เรื่อง การเจาะเปลือกไข่ และการดึงเซลล์ตัวอ่อนเพื่อการตรวจพันธุกรรมตัวอ่อนก่อนการฝังตัว สำหรับนักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ (Assisted Hatching and Biopsy and Preimplantation Genetic Testing for Embryologists in the Assisted Reproductive Technology)

ผู้รับผิดชอบ:  ผศ.ดร.เฟื่องฉัตร จรินทร์ธนันต์ นายแพทย์ธิบดี หฤไชยะศักดิ์ และคณาจารย์กลุ่มวิชาโลหิตวิทยา จุลทรรศนศาสตร์คลินิก และปรสิตวิทยา คณะเทคนิคการแพทย์  มหาวิทยาลัยรังสิต

2.หลักการและเหตุผล
ความสำเร็จของเทคโนโลยีช่วยการเจริญพันธุ์ทางการแพทย์ (Assisted reproductive technology) คือการที่ดูแลผู้ป่วยและการปฏิบัติการในห้องปฏิบัติการที่ได้มาตราฐานตามหลักวิทยาศาสตร์รวมถึงการควบคุมคุณภาพและการประกันคุณภาพร่วมกับการฝึกฝนทักษะการเพาะเลี้ยงตัวอ่อน
	ปัจจุบันเทคโนโลยีช่วยการเจริญพันธุ์ทางการแพทย์เข้ามามีบทบาทในชีวิตของประชากรเป็นจำนวนมากทั้งเพื่อรักษาปัญหามีบุตรยาก ซึ่งในประเทศไทยยังไม่มีการจัดสอนนักวิทยาศาสตร์ที่ทำงานด้านการเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ (Embryologist) อย่างมีระบบ ทำให้จำนวนนักวิทยาศาสตร์ที่ทำงานในด้านนี้มีไม่เพียงพอกับความต้องการของตลาดแรงงาน รวมถึงนักเพาะเลี้ยงตัวอ่อนที่ปฏิบัติงานอยู่แล้ว และต้องการพัฒนาความรู้ต่อยอดหาแหล่งความรู้ได้ยาก
คณะเทคนิคการแพทย์ มหาวิทยาลัยรังสิต และไลฟ์ศูนย์สุขภาพสตรีจึงมีความคิดริเริ่มพัฒนาโครงการเรื่องเรื่อง การเจาะเปลือกไข่ และการดึงเซลล์ตัวอ่อนเพื่อการตรวจพันธุกรรมตัวอ่อนก่อนการฝังตัว สำหรับนักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์เพื่อให้ผู้ที่เข้าร่วมโครงการได้ความรู้ และได้ประโยชน์ในการประกอบอาชีพต่อไป






3. วัตถุประสงค์
1. เพื่อฝึกอบรมนักวิทยาศาสตร์ผู้ที่ต้องการจะทำงานเป็นนักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ ให้มีความรู้ความเข้าใจในด้านทฤษฎี รวมไปถึงการปฏิบัติงานจริงในห้องปฏิบัติการ
2. เพื่ออบรมต่อยอดนักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ที่ทำงานอยู่แล้ว ให้มีความรู้ความเข้าใจในด้านทฤษฎีอย่างละเอียด รวมถึงรู้การปฏิบัติงานอย่างเป็นระบบมากขึ้น
3. เพื่อเป็นส่วนหนึ่งในสร้างเครือข่ายนักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ในประเทศไทย
4. เพื่อแลกเปลี่ยนประสบการณ์ ทฤษฎี การแก้ปัญหา และการปฏิบัติงานในห้องปฏิบัติการเทคโนโลยีช่วยการเจริญพันธุ์ทางการแพทย์ ระหว่างผู้เข้าอบรม

4.  วิธีการดำเนินการประชุม
	1.	ใช้ระบบสื่อออนไลน์ ผ่าน zoom บรรยายเนื้อหา ด้านเทคโนโลยีช่วยการเจริญพันธุ์ทางการแพทย์แบบองค์รวมโดยเฉพาะเรื่องการตรวจพันธุกรรมตัวอ่อนก่อนการฝั่งตัว เพื่อให้ผู้เข้าร่วมอบรมมีความเข้าใจ และสามารถนำไปประยุกต์ใช้งานได้จริง
	2.	ใช้ระบบสื่อออนไลน์ ผ่าน zoom เพื่อแสดงการปฏิบัติเทคโนโลยีช่วยการเจริญพันธุ์ทางการแพทย์ในแง่มุมต่างๆ

5.  รายละเอียดและประวัติโดยย่อของวิทยากร
	1. นายแพทย์ธิบดี หฤไชยะศักดิ์ สูตินรีแพทย์ผู้เชี่ยวชาญด้านเวชศาสตร์การเจริญพันธุ์ ผู้อำนวยการไลฟ์ศูนย์สุขภาพสตรี
	2. 	ดร. ชัชวาล สิงหะพล หัวหน้าภาควิชาเทคโนโลยีชีวภาพ มหาวิทยาลัยเทคโนโลยีพระจอมเกล้าพระนครเหนือ
	3. ดร.วอทันยู นครศรี ทีมวิจัยข้อมูลธนาคารทรัพยากรชีวภาพแห่งชาติ โครงการถอดรหัสพันธุกรรมคนไทย 5หมื่นคน
	4. คุณพริมรตา แพทย์ผล ผู้เชี่ยวชาญด้านผลิตภัณฑ์ (Senior Product Specialist) จากบริษัท Hollywood 
	5. ทีมกลุ่มวิชาโลหิตวิทยา จุลทรรศนศาสตร์คลินิก และปรสิตวิทยา คณะเทคนิคการแพทย์ มหาวิทยาลัยรังสิต



6.  กำหนดการกิจกรรม
	วันที่ 30 เมษายน 2565 
	8.45 - 9.00 น.     การกล่าวเปิดการอบรม Online โดยคณบดี คณะเทคนิคการแพทย์
             9.00 - 10.00 น.	การเจาะเปลือกตัวอ่อน และดึงเซลล์ตัวอ่อนในทางทฤษฎี (Assisted hatching and     
                                         biopsy) โดย นายแพทย์ธิบดี หฤไชยะศักดิ์ สูตินรีแพทย์ผู้เชี่ยวชาญด้านเวช
                           ศาสตร์การเจริญพันธุ์ ผู้อำนวยการไลฟ์ศูนย์สุขภาพสตรี
             10.00 - 11.30 น.	การตรวจวินิจฉัยพันธุกรรมตัวอ่อนก่อนการฝังตัว (Preimplantation genetic 
 			testing) โดย นายแพทย์ธิบดี หฤไชยะศักดิ์ สูตินรีแพทย์ผู้เชี่ยวชาญด้านเวช
                                         ศาสตร์การเจริญพันธุ์ ผู้อำนวยการไลฟ์ศูนย์สุขภาพสตรี
             11.30 - 12.30 น. พักรับประทานอาหาร
12.30 - 13.30น.	เทคโนโลยีเลเซอร์ช่วยเจาะเปลือกตัวอ่อนและการทำ Biopsy โดย คุณพริมรตา  
แพทย์ผล ผู้เชี่ยวชาญด้านผลิตภัณฑ์ (Senior Product Specialist) บริษัท ฮอลลีวู้ด  
อินเตอร์เนชั่นแนล จำกัด 
             13.30 - 15.30 น.	การเจาะเปลือกตัวอ่อนและดึงเซลล์ตัวอ่อนในทางปฏิบัติ (Assisted hatching and 
biopsy) โดย นายแพทย์ธิบดี หฤไชยะศักดิ์ สูตินรีแพทย์ผู้เชี่ยวชาญด้านเวชศาสตร์	การเจริญ พันธุ์ ผู้อำนวยการไลฟ์ศูนย์สุขภาพสตรี
	15.30 - 16.30 น.	เทคโนโลยี NGS (Next Generation Sequencing)โดย ดร. ชัชวาล สิงหะพล 
หัวหน้าภาควิชาเทคโนโลยีชีวภาพ มหาวิทยาลัยเทคโนโลยีพระจอมเกล้าพระนคร
เหนือ
             16.30 - 17.30 น.  Polygenic based embryo selection โดย ดร.วอทันยู นครศรี ทีมวิจัยข้อมูล 
ธนาคารทรัพยากรชีวภาพแห่งชาติ โครงการถอดรหัสพันธุกรรมคนไทย 5หมื่น
คน
	17.30 - 17.45 น.	แลกเปลี่ยนเรียนรู้กับวิทยากร

7.  กลุ่มเป้าหมายและจำนวน
	นักวิจัย อาจารย์ นักเทคนิคการแพทย์ แพทย์ นักเพาะเลี้ยงตัวอ่อนในห้องปฏิบัติการเทคโนโลยีช่วยการเจริญพันธุ์ทางการแพทย์ นักวิทยาศาสตร์ และผู้ที่กำลังศึกษาในระดับปริญญาตรีทางด้านวิทยาศาสตร์1,000 ท่าน

8. ประโยชน์ที่คาดว่าจะได้รับ
1. ผู้เข้าร่วมประชุมมีความรู้เรื่อง การเจาะเปลือกไข่ และการดึงเซลล์ตัวอ่อนเพื่อการตรวจพันธุกรรมตัวอ่อนก่อนการฝังตัว เทคโนโลยีเลเซอร์ช่วยเจาะเปลือกตัวอ่อนและการทำ Biopsy เทคโนโลยี NGS (Next Generation Sequencing) และ Polygenic based embryo selection
2. ผู้เข้าร่วมประชุมมีความรู้ความเข้าใจเกี่ยวกับแนวทางสำหรับการตรวจทางห้องปฏิบัติการเรื่อง การเจาะเปลือกไข่ และการดึงเซลล์ตัวอ่อนเพื่อการตรวจพันธุกรรมตัวอ่อนก่อนการฝังตัว

9.  การประเมินการดำเนินกิจกรรม
	ประเมินจากแบบสอบถามข้อคิดเห็นจากผู้เข้าร่วมการอบรม โดยมีผลประเมินในการได้รับประโยชน์จากการเข้าร่วมการอบรมอยู่ในระดับดีหรือดีมากขึ้นไป ร้อยละ 60 ของผู้ตอบแบบสอบถาม

10.  สรุปการดำเนินการจัดกิจกรรม 
สรุปขั้นตอนและวิธีการดำเนินการจัดกิจกรรม
	คณะเทคนิคการแพทย์ มหาวิทยาลัยรังสิต ดำเนินการจัดอบรมผ่านระบบสื่อออนไลน์ zoom ของ
       คณะ ซึ่งมีขั้นตอนและวิธีการดำเนินการจัดกิจกรรมในวันอบรม Online ดังนี้
1. เริ่มการถ่ายทอดสด ผ่านระบบสื่อออนไลน์ zoom ของ มหาวิทยาลัยรังสิต 
2. การกล่าวเปิดการอบรม Online โดยคณบดี คณะเทคนิคการแพทย์ และการบรรยายโดยวิทยากร เป็นการถ่ายทอดสดหรือเป็นไฟล์ MP4 ที่อัดคลิปวิดีโอล่วงหน้า จากนั้นนำไปเผยแพร่ บน ใช้โปรแกรม zoom 
3. การดำเนินรายการโดยพิธีกร, ช่วงแลกเปลี่ยนเรียนรู้จะเป็นการถ่ายทอดสด ผ่านระบบสื่อออนไลน์ โปรแกรม zoom
 สรุปขั้นตอนการตรวจสอบผู้เข้าร่วมกิจกรรม
1. ผู้เข้าร่วมการอบรม ต้องมีการลงทะเบียนล่วงหน้า โดยผ่าน QR code จากโปสเตอร์ประชาสัมพันธ์ เพื่อผ่านเข้าสู่ ระบบลงทะเบียนของศูนย์การศึกษาต่อเนื่องทางเทคนิคการแพทย์
2. คณะทำงานการจัดการอบรม จะส่ง link การถ่ายทอดสด เพื่อเข้าสู่โปรแกรม zoom ของ มหาวิทยาลัยรังสิต ให้ผู้ที่ลงทะเบียนเข้าร่วมการอบรม ทาง E-mail ที่ให้ไว้ตอนลงทะเบียนล่วงหน้า  ก่อนการอบรม 2 วัน และ แจ้ง link บนโปสเตอร์ประชาสัมพันธ์
3. เมื่อจบการบรรยายแล้ว จะมี QR code ผ่านเข้าสู่ google form เพื่อให้ผู้เข้าร่วมการอบรมทำการประเมินผลการจัดกิจกรรม โดยให้ใส่ชื่อ-นามสกุล และเลขที่ ท.น. 
4. การให้คะแนน CMTE แก่ผู้เข้าร่วมการอบรม จะต้องมีรายชื่อและเลขที่ ท.น. ที่ตรงกัน จากการลงทะเบียนและการประเมินผลการจัดกิจกรรม

